ΘΕΜΑ 2Ο 
α) Ενεργητικό. Στην κατηγορία αυτή κατατάσσονται τα περιουσιακά στοιχεία που κατέχει η επιχείρηση, για να μπορέσει να πετύχει το σκοπό της και αυτά είναι τα οικονομικά αγαθά, που λέγονται και αξίες, και οι απαιτήσεις της. Περιουσιακά στοιχεία του Ενεργητικού είναι: οικόπεδα, κτίρια, μηχανήματα, εργαλεία, μεταφορικά μέσα, έπιπλα και λοιπός εξοπλισμός, διπλώματα ευρεσιτεχνίας, εμπορεύματα, έτοιμα προϊόντα, πρώτες και βοηθητικές ύλες, πελάτες, γραμμάτια εισπρακτέα, μετρητά, καταθέσεις όψεως κτλ.                                               (Μονάδες 12)

β) Μια οικονομική μονάδα στην προσπάθειά της να συνδυάζει με κατάλληλο τρόπο τους παραπάνω παραγωγικούς συντελεστές εφαρμόζει τη βασική οικονομική αρχή, σύμφωνα με την οποία πρέπει να πετυχαίνει το μεγαλύτερο δυνατό αποτέλεσμα, θυσιάζοντας όσο το δυνατό λιγότερους παραγωγικούς συντελεστές. Η εφαρμογή της αρχής αυτής βέβαια δεν πρέπει να είναι σε βάρος της ποιότητας των αγαθών.
                                                                                                                               (Μονάδες 13)

